Lav et referat af nedenstående tekst:

Tekst:
Sent tirsdag eftermiddag var det voldsomme regnvejr på sin vis årsag til et uheld på E45 mellem Sæby S og Flauenskjold. En bilist var nemlig blevet overrasket over den store mængde nedbør, og ville derfor sætte hastigheden lidt ned, da han kørte på motorvejen. - Og så skrider han af en eller anden årsag ud på vejbanen, vælter rundt på siden og lander på hovedet ude på kørebanen på motorvejen, siger Per Hansen, der er indsatsleder ved Nordjyllands Beredskab. Da nogle andre bilister på motorvejen opdagede uheldet, fik de standset op og hjulpet manden ud af bilen, der ikke selv kunne få døren op. Ifølge indsatslederen er der ingen tilskadekomne i forbindelse med uheldet. - Han har det fint. Han er lettere chokeret, men han er ikke kommet alvorligt til skade, siger han. På trods af en del buler kunne bilen stadig starte, men blev ved hjælp af assistance kørt bort fra motorvejen. - Uheldet lyder dramatisk, men var egentligt helt stille og roligt, siger indsatslederen. Han oplyser afsluttende, at strækningen nu er fuldt ud farbar.

Referat:
En bil endte på taget midt på kørebanen på E45.